Afghanistans demografi

Afghanistans etnisk og språklig blandede befolkning reflekterer dets plassering hvor historiske handelsveier og invasjonsruter ledet fra Sentral-Asia inn i sørlige og sørvestlige Asia. Pashtoer er den dominerende etniske gruppen og står for 39 % av befolkningen. Tadsjiker (25 %), hazaraer (20 %), usbekere (9 %), aimagher, turkmenere, balucher og andre små grupper utgjør de siste 8 %. Dari (afghansk persisk) og pashto er offisielle språk og tjener som fellesspråk for de fleste afghanerne, selv om Taliban kun brukte pashto. Tadsjikisk, usbekisk og turkmensk er vidt utbredt i nord. Mindre grupper rundt om i landet snakker mer enn 70 andre språk og utallige dialekter.

Afghanistan er et muslimsk land. Det er beregnet at 84 % av befolkningen er sunnimuslimer som følger Hanafi-retningen. Resten er hovedsakelig sjiamuslimer, først og fremst hazaraene. Til tross for forsøk i løpet av årene med kommunistisk styre på å sekularisere det afghanske samfunnet, gjennomsyrer islamsk praksis alle aspekter i livet. Islam var den grunnleggende basisen for motstanden mot kommunistene og den sovjetiske invasjonen. Islamske religiøse tradisjoner og regler sammen med tradisjonell praksis står for den grunnleggende måten å kontrollere levesett og ordne opp i rettslige uenigheter. Med unntak av urbane befolkninger i de største byene er de fleste afghanerne delt inn i stammer og andre lederbaserte grupper som følger tradisjonelle leveregler og religiøs praksis.
Befolkning: 28 513 677 (beregning juli 2004)  

Aldersstruktur: 
0-14 år:  44,7 % (menn 6 525 929; kvinner 6 222 497) 
15-64 år:  52,9 % (menn 7 733 707; kvinner 7 346 226) 
over 65 år:  2,4 % (menn 334 427; kvinner 350 891) (beregning 2004)

Gjennomsnittsalder:
Totalt:  17,5 år
Menn:  17,5 år
Kvinner:  17,6 år (beregning 2004)

Befolkningsvekst: 4,29 % (beregning 2004) 
nb:  denne raten tar ikke hensyn til krigen og dens fortsettende påvirkning 

Fødselsrate: 47,27 fødsler/1000 mennesker (beregning 2004)

Dødelighet: 21,12 døde/1000 mennesker (beregning 2004) 

Netto migrasjonsrate: 23,06 migranter/1000 mennesker (beregning 2004)

Kjønnsratio: 
ved fødsel:  1,05 menn/kvinner 
under 15 år:  1,05 menn/kvinner 
15-64 år:  1.05 menn/kvinner 
over 65 år:  0,95 menn/kvinner 
totalt i befolkningen:  1,05 menn/kvinner (beregning 2004) 

Barnedødelighet: 
Totalt:  165,96 døde/1000 levende født
Kvinner:  160,82 døde/1000 levende født
Menn:  170,85 døde/1000 levende født(beregning 2004)

Forventet levealder ved fødsel: 
totalt i befolkningen:  42,46 år 
menn:  42,27 år 
kvinner:  42,66 år (beregning 2004)  

Totalt frukbarhetsrate: 6,78 barn/kvinne (beregning 2003)  

Hiv/aids – voksen smitterate: 0,01 % (beregning 2001)

Hiv/aids – mennesker som lever hiv/aids: ikke tilgjengelig  

Hiv/aids – døde: ikke tilgjengelig 

Nasjonalitet: 
substantiv:  afghaner 
adjektiv:  afghansk 

Etniske grupper: Pashtoer 38 %, tadsjiker 25 %, hazaraer 20 %, usbekere 9 %, andre 8 %

Religion: sunni islam 80 %, sjiaislam 19 %, andre 1 %

Språk: Pashto (offisielt) 35 %, afghansk persisk (Dari) 50 %, tyrkiske språk (først og fremst usbekisk og turkmensk) 11 %, 30 mindre språk (først og fremst baluchi og pashai) 4 %, mye tospråklighet 

Leseferdighet: 
definisjon:  de som kan lese og skrive over 15 år
totalt befolkning:  36 % 
menn:  51 % 
kvinner:  21 % (beregning 1999)

Referanser
Mye av materialet i denne artikkelen kommer fra CIA World Factbook 2003 og det amerikanske utenriksdepartementets webside i 2003.

Kategori:Afghanistans demografi